Pielikums

Daugavpils domes

2022.gada 29.septembra

lēmumam Nr.656

**Sadarbības līgums**

*par pašvaldības dzīvojamo telpu izīrēšanu Valsts SIA “Daugavpils psihoneiroloģiskā slimnīca” speciālistiem*

Daugavpilī *Dokumenta datums ir tā elektroniskās parakstīšanas datums*

**Daugavpils valstspilsētas pašvaldība** (turpmāk – Pašvaldība), tās domes priekšsēdētāja Andreja Elksniņa personā, kurš rīkojas saskaņā ar likumu “Par pašvaldībām” un Daugavpils pilsētas domes 2005. gada 11. augusta saistošajiem noteikumiem Nr. 5 “Daugavpils valstspilsētas pašvaldības nolikums”, no vienas puses,

**Valsts SIA “Daugavpils Psihoneiroloģiskā Slimnīca”** (turpmāk – Darba devējs), tās valdes priekšsēdētājas Sarmītes Ķikustes un valdes locekļa Reiņa Joksta personā, kuri rīkojas uz Statūtu pamata, no otras puses, katrs atsevišķi – Puse, kopā – Puses,

pamatojoties uz Valsts pārvaldes iekārtas likuma 54. panta pirmo un piekto daļu un 61. panta pirmo daļu, ņemot vērā 2014.gada 10.oktobra Līgumu par pašvaldības stipendiju izmaksu, kas noslēgts starp Daugavpils pilsētas pašvaldību un Valsts SIA “Daugavpils Psihoneiroloģiskā Slimnīca”, noslēdz šādu sadarbības līgumu (turpmāk - Līgums):

1. Pašvaldība sniedz palīdzību Darba devējam speciālistu piesaistīšanā saskaņā ar Daugavpils domes 2016. gada 14. jūlija saistošajos noteikumos Nr. 25 “Par kārtību, kādā pašvaldība izīrē dzīvojamo telpu speciālistam” (turpmāk – Saistošie noteikumi) noteikto kārtību.
2. Darba devējs iesniedz Pašvaldībā iesniegumu, kurā pamato nepieciešamību izīrēt dzīvojamo telpu Darba devēja speciālistam. Iesniegumam tiek pievienoti šādi dokumenti:
3. speciālista iesniegums, kurā norādīts ģimenes sastāvs un pašreizējā dzīvesvieta;
4. darba līguma kopija;
5. speciālista kvalifikāciju apliecinošu dokumentu kopijas;
6. citi dokumenti, kas pamato iesniegumā izteikto lūgumu.
7. Pašvaldība pēc Pašvaldības Veselības aprūpes plānošanas komisijas atzinuma par attiecīgās nozares speciālista nepieciešamību Daugavpils pilsētā saņemšanas un Pašvaldības Mājokļu komisijas lēmuma pieņemšanas par dzīvojamās telpas izīrēšanu speciālistam piecu darba dienu laikā pieņemto lēmumu paziņo Darba devējam un tā speciālistam.
8. Darba devējam ir pienākums nekavējoties rakstiski informēt Pašvaldību par darba tiesisko attiecību izbeigšanu ar speciālistu, kuram Pašvaldība izīrējusi dzīvojamo telpu.
9. Līgums stājas spēkā ar tā abpusējas parakstīšanas brīdi un ir noslēgts uz nenoteiktu laiku.
10. Pusēm ir tiesības vienpusēji izbeigt Līgumu, rakstiski brīdinot par to otru Pusi vismaz 30 (trīsdesmit) kalendārās dienas iepriekš.
11. Visi strīdi, kas rodas saistībā ar Līguma izpildi, risināmi savstarpēju pārrunu ceļā.
12. Līguma noteikumu papildinājumi un grozījumi tiek noformēti rakstiski, Pusēm noslēdzot atbilstošu vienošanos, kas kļūst par šī Līguma neatņemamu sastāvdaļu ar tās parakstīšanas brīdi.
13. Puses nekavējoties paziņo viena otrai par tās juridiskā statusa, juridiskās vai korespondences adreses maiņu, tās reorganizāciju vai likvidāciju, nosūtot rakstisku paziņojumu otrai Pusei.
14. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
    1. no Pašvaldības puses – Īpašuma pārvaldīšanas departamenta Dzīvokļa nodaļas vadītāja Jolanta Cinne, tālr.: 654 04340, e-pasta adrese: jolanta.cinne@daugavpils.lv;
    2. no Darba devēja puses – vecākā lietvede Sandra Mukāne, tālr:654 02220, e-pasta adrese:dpns@dpns.gov.lv.
15. Līgums ir sagatavots un parakstīts elektroniskā vidē ar drošu elektronisko parakstu, kas satur laika zīmogu.
16. Pušu rekvizīti:

|  |  |
| --- | --- |
| **Pašvaldība:** | **Darba devējs:** |
| **Daugavpils valstspilsētas pašvaldība**  Krišjāņa Valdemāra ielā 1,  Daugavpils, LV-5401 | **Valsts SIA "Daugavpils psihoneiroloģiskā slimnīca”**  Lielā Dārza ielā 60/62,  Daugavpilī, LV-5417 |
|  |  |
|  |  |
| Domes priekšsēdētājs: | Valdes priekšsēdētāja |
| (paraksts\*) A.Elksniņš | (paraksts\*) S.Ķikuste  Valdes loceklis  (paraksts\*) R.Joksts |